גוויג'ואו

גְװֵיג'וֹאוּ (; בפין-יין: Guìzhōu) הוא מחוז הררי בדרום-מערב הרפובליקה העממית של סין. המחוז משתרע על פני 176,140 קמ"ר ועל פי מפקד האוכלוסין משנת 2020, התגוררו בו כ-38.56 מיליון תושבים. בירתו היא העיר גְווֵייָאנְג.

87% אחוז משטח המחוז הררי וגובהו הממוצע של המחוז הוא 1,000 מטרים מעל פני הים. אקלימו סובטרופי, עם טמפרטורה שנתית ממוצעת של 10°C-20°C ותנודות עונתיות מתונות.

כשני שלישים מתושבי המחוז הם בני האן, והיתר שייכים ליותר משמונים קבוצות אתניות שונות, כשהבולטות שבהן הן מְיָאו (ידועים כהְמוֹנְג בדרום-מזרח אסיה), בּוֹיֵי (布依族/Bùyìzú), דונְג (侗族/Dòngzú), יִי (彝族/Yìzú), שְווֵי (水族/Shuĭzú) טוּגְ'יָה (土家族/Tŭjiāzú) ועוד. 55.5% משטח המחוז מהווים נפות אוטונומיות של מיעוטים שונים.

זהו אחד המחוזות העניים בסין, עם אחוז נמוך של יודעי קרוא וכתוב, ותמ"ג לנפש הנמוך בסין.

בעת העתיקה היה מחוז זה שייך למדינת ילנג. בתקופת המדינות הלוחמות שלטה באזור מדינת צ'ו, והשליטה עברה אחר-כך לממלכת דיין. בתקופה הקיסרית הגיעו לשטח מחוז גוויג'ואו בני המיאו וקבוצות אחרות אשר נשלטו באופן לא ישיר באמצעות שליטים פאודליים סינים. במהלך תקופת השלטון של שושלת צ'ינג נקבע אזור זה כמחוז. במהלך המצעד הארוך התכנסה המפלגה הקומוניסטית של סין בדזון-יי , העיר השנייה בגודלה בגוויג׳ואו, בוועידת דזון-יי. בוועידה זו הפך מאו דזה-דונג לבולט שבמנהיגי המפלגה וקיבל את השליטה על צבא המפלגה.

חלוקה מנהלית
מחוז גוויג'ואו מחולק לשש נציבויות עירוניות ושלוש נציבויות אוטונומיות:
חלוקה מנהלית של גוויג'ואושםכתב סיניפין-ייןאוכלוסייה (מפקד 2020)שטחצפיפותהעיר גְווֵייָאנְג贵阳市Guìyáng Shì5,987,0188,051743.6העיר לְיוּפָּאנְשְׁווֵי六盘水市Liùpánshuĭ Shì3,031,6029,914305.8העיר דְזוּנְיִי遵义市Zūnyì Shì6,606,67530,767214.7העיר אָנְשׁוּן安顺市Ānshùn Shì2,470,6309,246267.2העיר בִּיגְ'יֵה毕节市Bìjié Shì6,899,63626,844257העיר טוֹנְגְזֶ'ן铜仁市Tóngrén Shì3,298,46818,011183.1הנציבות האוטונומית צְ'ייֵנְשִׂינְאָן של הבּוּיִי והמְיָאוֹ黔西南布依族苗族自治州Qiánxīnán Bùyīzú Miáozú Zìzhìzhōu3,015,11216,817179.3הנציבות האוטונומית צְ'ייֵנְדוֹנְגְנָאן של המְיָאוֹ והדוֹנְג黔东南苗族侗族自治州Qiándōngnán Miáozú Dòngzú Zìzhìzhōu3,758,62230,267124.2הנציבות האוטונומית צְ'ייֵנָּאן של הבּוּיִי והמְיָאוֹ黔南布依族苗族自治州Qiánnán Bùyīzú Miáozú Zìzhìzhōu3,494,38526,154133.6

קישורים חיצוניים





הערות שוליים

קטגוריה:הרפובליקה העממית של סין: מחוזות